Erkki Keldo		
Majandus- ja Kommunikatsiooniministeerium	
	
 	26.02.2025 nr 1-12/279 - 1	

	
Ettepanek Nurme tn 49 kinnisasja võõrandamiseks		

Austatud Erkki Keldo	
	
Pöördume Teie poole ettepanekuga anda nõusolek Eesti Vabariigi omandis ning Majandus- ja Kommunikatsiooniministeeriumi valitsemisel oleva Nurme tn 49 (kinnistusregistriosa nr 25543550, katastritunnus 78401:001:0160, pindala 403 m², sihtotstarve üldkasutatav maa 100%) kinnisasja tasuta Tallinna linnale võõrandamiseks riigivaraseaduse alusel.
Nurme tn 49 kinnisasi jääb Tallinna Linnavolikogu 23. septembri 2021 otsusega nr 106 kehtestatud Nõmme linnaosa üldplaneeringuga kavandatud rohealale. Üldplaneeringu seletuskirja kohaselt on rohealadena tähistatud olemasolevad ja perspektiivsed metsade-, parkide või haljasalade territooriumid, mis on üldjuhul mõeldud avalikuks kasutamiseks.
Tallinna linn vajab Nurme tn 49 kinnisasja selle avaliku kasutuse tagamiseks üldkasutatava rohealana.
Nurme tn 49 katastriüksus moodustati Nurme tn 49 // Sihi tn 85 katastriüksuse jagamisel Tallinna Linnavalitsuse 1. veebruari 2023 korralduse nr 97 (lisatud) alusel. Nimetatud korralduse kohaselt taotles jagamist Maa-amet eesmärgiga Nurme tn 49 katastriüksus Tallinna linnale tasuta võõrandada. Katastriüksus jagati maakatastris ning registriosas veebruaris 2025.
Tallinna linn on nõus tasuma kinnisasja võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1 ning kohaliku omavalitsuse korralduse seaduse § 6 lõikest 1 ja lõike 3 punktist 2 teeme Majandus- ja Kommunikatsiooniministeeriumile ettepaneku anda nõusolek Nurme tn 49 kinnisasja tasuta Tallinna linnale võõrandamiseks riigivaraseaduse alusel kohaliku omavalitsuse seadusest tulenevate ülesannete täitmiseks vajaliku maana.

Lugupidamisega	

(allkirjastatud digitaalselt)	
Viljar Jaamu	
abilinnapea

Lisa:	Tallinna Linnavalitsuse 01.02.2023 korraldus nr 97	

		
Hiie Kaber
6404301 hiie.kaber@tallinnlv.ee